Mooiweer vir Suid-Afrika
JY LEES NOU Mooiweer vir Suid-Afrika
Dié naweek loop ons op sonskyn .... (Speel sommer dié liedjie in die agtergrond terwyl jy verder lees.) Soek die perfekte sonkolletjie uit. Hoewel die winterluggie by tye byt, skyn die son die naweek oor die héle Suid-Afrika. En met al ons mooiweersnuus (soos Pravin Gordhan wat hoopvol is dat rommelstatus nié ons voorland is nie) én die lekker weer, is dit tyd vir ontspan en energie herwin.
Dit het alles begin met ’n foto op Tafelberg ... Matthew Kruger van One Heart For Kids, ’n nuwe nie-winsgewende organisasie wat hom beywer om kinders in Suider-Afrika te leer lees, het ’n hart-in-sy-hand-foto (onder) die wêreld ingestuur met die boodskap: wys liefde prakties. En toe begin One Heart-handies (’n selfie wat wys jy gee om) instroom op sosiale media, van Johannesburg, Londen, Amsterdam, Milaan, die VSA, Zambië ... Dié simbool, wat hy geskep het “om jou steun te wys vir enige verskil wat saak maak”, hou net aan en aan versprei. Besoek ook www.oneheartforkids.co.za.
Ons by SARIE sien uit na ...
Dié naweek is dit Afrika se grootste kosgebeurtenis in Kaapstad. Vanjaar se tema van die Good Food & Wine Show is Vars. Ons kyk na die volhoubaarheid en gesondheid van Moeder Aarde.
Almal gesels oor Alice Through the Looking Glass, met Johnny Depp in die hoofrol, wat die naweek begin wys. Dit was juis betaaldag, so waarom bederf jy jouself nie met ’n goeie fliek nie?
Hier's die flieks wat nou draai en wat ons graag wil sien.
En nou elders ...
Charlie Sheen is die jongste celeb met sy eie emoji’s. En wat is ’n beter naam daarvoor as “Sheenoji’s”? Charlie het sowat 100 Sheenoji’s bekend gestel.
Só lyk Kimojis Dit gaan voor die wind op Mars! Die Curiosity Rover het ons laat weet dat daar geen aardskuddende nuus is nie. Als is kalm op Mars.
.@Lin_Manuel I can report no Earth-shattering kabooms. All quiet on Mars. pic.twitter.com/tldJMzHDkX — Curiosity Rover (@MarsCuriosity) May 27, 2016